

**ประกาศองค์การบริหารส่วนตำบลหนองอึ่ง**

**เรื่อง รับสมัครและคัดเลือกบุคคลเพื่อเป็นอาสาสมัครบริบาลท้องถิ่น เพื่อดูแลผู้สูงอายุที่มีภาวะพึ่งพิง**

**องค์การบริหารส่วนตำบลหนองอึ่ง**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

ด้วยองค์การบริหารส่วนตำบลหนองอึ่ง อำเภอราษีไศล จังหวัดศรีสะเกษ มีความประสงค์จะรับสมัครและคัดเลือกบุคคลเพื่อเป็นอาสาสมัครบริบาลท้องถิ่น เพื่อดูแลผู้สูงอายุที่มีภาวะพึ่งพิง องค์การบริหารส่วนตำบลหนองอึ่ง ตามโครงการอาสาสมัครบริบาลท้องถิ่นเพื่อดูแลผู้สูงอายุที่มีภาวะพึ่งพิง

อาศัยอำนาจตามความนัยข้อ 3,ข้อ 4 และข้อ 5 แห่งระเบียบกระทรวงมหาดไทยว่าด้วยอาสาสมัครบริบาลท้องถิ่นขององค์กรปกครองส่วนท้องถิ่น และการเบิกค่าใช้จ่าย พ.ศ. 2562 ประกอบกับหนังสือกระทรวงมหาดไทย ด่วนที่สุด ที่ มท 0819.2/ว 6290 ลงวันที่ 18 ตุลาคม พ.ศ. 2562 เรื่อง การกำหนดหลักสูตรที่เกี่ยวกับการดูแลผู้สูงอายุที่มีภาวะพึ่งพิง ในระยะยาว และหลักเกณฑ์ วิธีการ เงื่อนไข อัตราค่าตอบแทนและการจ่ายค่าตอบแทนของอาสาสมัครบริบาลท้องถิ่นขององค์กรปกครองส่วนท้องถิ่น หนังสือกระทรวงมหาดไทย ที่ มท 0819.2/ว 0803 ลงวันที่ 6 กุมภาพันธ์ พ.ศ. 2563 เรื่อง แนวทางการจัดการอบรมหลักสูตรที่เกี่ยวกับการดูแลผู้สูงอายุที่มีภาวะพึ่งพิงขององค์กรปกครองส่วนท้องถิ่น และหนังสือกระทรวงมหาดไทย ด่วนที่สุด ที่ มท 0819.2/ว 4253 ลงวันที่ 21 กรกฎาคม พ.ศ. 2563 เรื่อง โครงการอาสาสมัครบริการท้องถิ่นเพื่อดูแลผู้สูงอายุที่มีภาวะพึ่งพิง โดยมีรายละเอียดดังนี้

**1. ตำแหน่งที่รับสมัครและคัดเลือก**

ตำแหน่ง อาสาสมัครบริบาลท้องถิ่นองค์การบริหารส่วนตำบลหนองอึ่ง

**2. จำนวนที่รับสมัครและคัดเลือก**

จำนวน 2 อัตรา

**3. ระยะเวลาในการจ้าง** รวม 1 ปี (ตุลาคม พ.ศ. 2563 – กันยายน พ.ศ. 2564)

**4. อัตราค่าตอบแทน** จำนวน 5,000 บาท/เดือน

**5. คุณสมบัติของผู้มีสิทธิสมัครและเข้ารับคัดเลือก**

(1) มีอายุไม่ต่ำกว่า 18 ปีบริบูรณ์

(2) มีภูมิลำเนาอยู่ในเขตองค์การบริหารส่วนตำบลหนองอึ่ง

(3) ไม่เป็นข้าราชการหรือพนักงานท้องถิ่น ซึ่งมีตำแหน่งหรือเงินเดือนประจำผู้ปฏิบัติงานในหน่วยงานของรัฐ หรือในรัฐวิสาหกิจ ผู้บริหารท้องถิ่น สมาชิกสภาท้องถิ่น ลูกจ้างของส่วนราชการ หน่วยงานของรัฐหรือรัฐวิสาหกิจ หรือบุคคลซึ่งปฏิบัติหน้าที่ตามกฎหมายโดยได้รับค่าตอบแทนประจำ

/6...

- 2 –

**6. ขอบเขตและเงื่อนไขการทำหน้าที่ของอาสาสมัครบริบาลท้องถิ่น**

อาสาสมัครบริบาลท้องถิ่น มีหน้าที่ช่วยองค์การบริหารส่วนตำบลหนองอึ่งในการดูแลผู้สูงอายุที่มีภาวะพึ่งพิง ภายใต้การกำกับดูแลของบุคลากรวิชาชีพด้านสุขภาพในพื้นที่ ซึ่งได้รับมอบหมายจากองค์การบริหารส่วนตำบลหนองอึ่ง ดังนี้

1) ช่วยดูแลสุขภาพสำหรับผู้สูงอายุที่มีภาวะพึ่งพิง

2) ช่วยเหลือดูแลการปฏิบัติกิจวัตรประจำวันสำหรับผู้สูงอายุที่มีภาวะพึ่งพิง เช่น การอาบน้ำ การทำความสะอาดร่างกาย การแต่งตัว การรับประทานอาหาร การเคลื่อนย้าย การใช้อุปกรณ์ช่วยเหลือ การขับถ่าย การไปพบแพทย์ การรับประทานยา เป็นต้น

3) ให้บริการสุขภาพขั้นพื้นฐาน (Basic health care service) เป็นการดูแลสุขภาพภายใต้การกำกับของบุคลากรวิชาชีพด้านสุขภาพในพื้นที่ ได้แก่ การพยาบาลเบื้องต้นพื้นฐาน การฟื้นฟูสมรรถภาพเบื้องต้น การประเมินสุขภาพเบื้องต้น เช่น การประเมินความสามารถในการทำกิจวัตรประจำวันขั้นพื้นฐาน และการประเมินกิจวัตรประจำวันที่ไม่ซับซ้อนมากเกินไป การประเมินภาวะซึมเศร้าในผู้สูงอายุ การทำแผลเบื้องต้น การประเมินสัญญาณชีพ การดูแลเรื่องยาเบื้องต้น กิจกรรมกระตุ้นสมองในกลุ่มที่มีภาวะสมองบกพร่องระยะแรก การดูแลผู้สูงอายุที่มีภาวะสมองเสื่อมหรือมีอาการทางสมอง เป็นต้น

4) การให้คำปรึกษาด้านสุขภาพเบื้องต้นกับครอบครัวและการประสานความช่วยเหลือกับหน่วยงานต่าง ๆ

5) ประเมินปัญหาในการดูแลผู้สูงอายุที่มีภาวะพึ่งพิงเบื้องต้นและประสานงานในการส่งต่อได้อย่างถูกต้อง

6) การบริการให้การดูแลตามแผนการดูแลรายบุคคล (Care Plan)

7) ช่วยเหลือดูแลผู้สูงอายุที่มีภาวะพึ่งพิงด้านสุขภาพพื้นฐาน การฟื้นฟูสมรรถภาพ และกายภาพบำบัดอื่น ๆ ตามประเภทและกิจกรรมบริการที่กระทรวงสาธารณสุขกำหนด

**7. วัน เวลา และสถานที่รับสมัคร**

กำหนดการรับสมัคร ให้ยื่นใบสมัครพร้อมหลักฐานการสมัครด้วยตนเอง ได้ ตั้งแต่วันที่ **20 เดือน สิงหาคม พ.ศ.2563 ถึงวันที่ 3 เดือน กันยายน พ.ศ.2563** ในวันและเวลาราชการ (เวลา 08.30 – 16.30 น.) ณ งานพัฒนาชุมชนและสวัสดิการสังคม องค์การบริหารส่วนตำบลหนองอึ่ง อำเภอราษีไศล จังหวัดศรีสะเกษ

**8. เอกสารและหลักฐานที่ต้องนำมายื่นพร้อมใบสมั**คร

ผู้สมัครจะต้องยื่นใบสมัครด้วยตนเอง โดยกรอกรายละเอียดในใบสมัครให้ถูกต้องและครบถ้วน พร้อมทั้งนำเอกสารฉบับจริง และสำเนารับรองความถูกต้อง อย่างละ 1 ชุด มายื่นในวันรับสมัคร ดังนี้

(1) รูปถ่ายหน้าตรงไม่สวมหมวก และไม่ใส่แว่นตาดำ ขนาด 1 นิ้ว ถ่ายครั้งเดียวกันไม่เกิน 6 เดือน (นับถึงวันสมัคร) จำนวน 3 รูป และให้ผู้สมัครเขียนชื่อ – สกุล ไว้ด้านหลังรูปทุกรูป

(2) สำเนาทะเบียนบ้าน จำนวน 1 ฉบับ

(3) สำเนาบัตรประจำตัวประชาชน จำนวน 1 ฉบับ

(4) เอกสารอื่นๆ เช่น ใบเปลี่ยนชื่อ – สกุล (ถ้ามี)

/9...

- 3 –

**9. ประกาศรายชื่อผู้มีคุณสมบัติเข้ารับการคัดเลือก**

ประกาศรายชื่อผู้มีคุณสมบัติเข้ารับการคัดเลือก **ในวันที่ 7 เดือน กันยายน พ.ศ.2563** ณ สำนักงานองค์การบริหารส่วนตำบลหนองอึ่ง อำเภอราษีไศล จังหวัดศรีสะเกษ

**10. หลักเกณฑ์และวิธีการคัดเลือก**

ผู้สมัครต้องได้รับการประเมินสรรถนะด้วยวิธีการประเมินสมรรถนะ ดังต่อไปนี้

|  |  |  |
| --- | --- | --- |
| สมรรถนะ | คะแนน | วิธีการประเมิน |
| การประเมินบุคคลเพื่อพิจารณาความเหมาะสมกับตำแหน่งจาก  ประวัติส่วนตัว ประวัติการศึกษา ประวัติการทำงาน จากการสังเกตบุคลิกและพฤติกรรมที่ปรากฏของผู้เข้าสอบสัมภาษณ์ ทั้งนี้อาจใช้วิธีการอื่นใดเพิ่มเติม หรือพิจารณาจากความเหมาะสมในด้านต่างๆ เช่น ความรู้ที่เป็นประโยชน์ต่อการปฏิบัติงาน ท่วงทีวาจา อุปนิสัย อารมณ์ ทัศนคติ คุณธรรม จริยธรรม การปรับตัวเข้ากับผู้ร่วมงาน รวมทั้งสังคม สิ่งแวดล้อมความคิดริเริ่มสร้างสรรค์ ปฏิญาณไหวพริบและบุคลิกภาพอย่างอื่นเป็นต้น และ  รวมถึงสมรรถนะหลักและสมรรถนะที่จำเป็นของตำแหน่ง | ๑๐๐ | การสัมภาษณ์ |
| **รวม** | **๑๐๐** |  |

**11.** **กำหนดการสอบคัดเลือก**

องค์การบริหารส่วนตำบลหนองอึ่ง อำเภอราษีไศล จังหวัดศรีสะเกษ จะดำเนินการคัดเลือกใน**วันที่ 9 เดือน กันยายน พ.ศ.๒๕๖๓** เวลา 0๙.3๐ น. ณ ห้องประชุมองค์การบริหารส่วนตำบลหนองอึ่ง

**12. ประกาศรายชื่อผู้ที่ได้รับการคัดเลือก**


ประกาศใน**วันที่ 11 เดือน กันยายน พ.ศ.2563** ณ สำนักงานองค์การบริหารส่วนตำบลหนองอึ่ง อำเภอราษ๊ไศล จังหวัดศรีสะเกษ

**13. เงื่อนไขการแต่งตั้งเป็นอาสาสมัครบริบาลท้องถิ่นองค์การบริหารส่วนตำบลหนองอึ่ง**

(1) ผู้ที่ได้รับการคัดเลือกจะปฏิบัติหน้าที่เป็นอาสาสมัครบริบาลท้องถิ่นให้กับองค์การบริหารส่วนตำบลหนองอึ่ง เมื่อผ่านการฝึกอบรมโครงการอาสาสมัครบริบาลท้องถิ่นเพื่อดูแลผู้สูงอายุที่มีภาวะพึ่งพิง เว้นแต่มีเหตุผลความจำเป็น หากไม่ปฏิบัติตามข้อตกลงยินดีชดใช้ค่าใช้จ่ายที่ทางราชการได้จ่ายไปให้แก่องค์กรปกครองส่วนท้องถิ่นเพื่อส่งคืนส่วนราชการที่จัดฝึกอบรม

(2) การแต่งตั้งเป็นอาสาสมัครบริบาลท้องถิ่นองค์การบริหารส่วนตำบลหนองอึ่ง ต้องเป็นผู้ที่ผ่านการอบรมตามโครงการอาสาสมัครบริบาลท้องถิ่นเพื่อดูแลผู้สูงอายุที่มีภาวะพึ่งพิง จากสำนักงานส่งเสริมการปกครองท้องถิ่นจังหวัดศรีสะเกษ

จึงประกาศมาให้ทราบโดยทั่วกัน

 ประกาศ ณ วันที่ 14 สิงหาคม 2563

(นายณรงค์ อำมะ)

นายกองค์การบริหารส่วนตำบลหนองอึ่ง